સૂર્યનારાયણ દેવનું અસ્તિત્વ જો આકાશગંગામાં ન હોત તો સમગ્ર પૃથ્વી ઉપર ચેતના પણ ન હોત. આ જગતમાં તમામ ચેતના તેમના થકી જ પ્રગટે છે. તે વાત નિર્વિવાદ છે. ભગવાન શ્રીરામના પૂર્વ વંશજ સૂર્યવંશી રાજા દમના પુત્ર હર્ષવર્ધન ખૂબ ધાર્મિક અને દયાળુ રાજા હતા. તેમની પ્રજા પણ ભકતવત્સલ તથા દયાળુ હતી. યથા રાજા તથા પ્રજા ન્યાયે રાજાની પ્રજા પણ ખૂબ ધાર્મિક હતી.રાજા દરરોજ ગરીબોને ખૂબ દાન આપતો હતો. તેના રાજમાં બ્રાહ્મણો તથા યજ્ઞયાગાદિને ખૂબ જ મહત્ત્વ અપાતું હતું. તેમનું ખૂબ સન્માન થતું હતું.